open-index/open-wikipedia-markdown huggingface dataset:
Graeme Souness

**Graeme James Souness** (* 6. máj 1953, Edinburgh) je bývalý škótsky futbalista. Hrával na pozícii záložníka.

V drese škótskej reprezentácie sa zúčastnil troch majstrovstiev sveta (1978, 1982, 1986). Celkom za národný tím odohral 54 zápasov, v ktorých strelil 4 góly. 

S Liverpoolom vyhral trikrát Pohár majstrov európskych krajín ( 1977/78, 1980/81, 1983/84). Päťkrát s klubom vyhral titul v anglickej lige (1978/79, 1979/80, 1981/82, 1982/83, 1983/84), s Glasgow Rangers bol trikrát majstrom Škótska (1986/87, 1988/89, 198). So Sampdoriou vyhral v sezóne 1984/85 taliansky pohár.

V ankete Zlatá lopta, ktorá sa udeľuje najlepšiemu futbalistu Európy, bodoval trikrát. V roku 1984 skončil šiesty , v roku 1978 pätnásty  a v roku 1985 skončil na dvadsiaty prvý. 

V ankete *100 Players Who Shook The Kop*, ktorá hľadala najlepšieho hráča v histórií Liverpoolu skončil v roku 2006 na deviatom mieste. V ankete z roku 2013 skončil na jedenástom mieste.

Po skončení hráčskej kariéry sa stal trénerom. 

## Trénerské štatistiky

## Osobný život
Prvou manželkou Sounessa bola Danielle Wilson. Stretli sa v roku 1982 a vzali sa v roku 1984. Adoptoval si jej malú dcéru a mali spolu ďalšie tri deti. Rozišli sa v roku 1989 a neskôr sa rozviedli.

Souness je momentálne ženatý s Karen Souness. Vzali sa v roku 1994. Majú spolu syna.

Počas diskusie o klimatických zmenách na Sky Sports Super Sunday v roku 2021 Souness oznámil, že predchádzajúce tri roky dodržiaval vegánsku stravu.

## Referencie


## Zdroj

Kategória:Škótski futbalisti
Kategória:Škótski futbaloví tréneri
Kategória:Hráči Majstrovstiev sveta vo futbale 1978
Kategória:Hráči Majstrovstiev sveta vo futbale 1982
Kategória:Hráči Majstrovstiev sveta vo futbale 1986
Kategória:Hráči Rangers F.C.
Kategória:Hráči UC Sampdoria
Kategória:Hráči Middlesbrough FC
Kategória:Hráči Tottenham Hotspur FC
Kategória:Hráči Liverpool FC
Kategória:Futbaloví stredopoliari
Kategória:Osobnosti z Edinburghu
Kategória:Tréneri Liverpool FC
Peter Sámel

**Peter Sámel** (* 29. september 1966, Bratislava) je slovenský gitarista, hudobný producent skladateľ, známy ako zakladateľ a líder skupiny Metalinda.

## Hudobná kariéra
Peter Sámel absolvoval osem rokov štúdia hry na husle na ĽŠU, potom dva roky študoval hru na bicie nástroje a kontrabas. Od mladosti mal rád rockovú hudbu. Medzi jeho vzory patria gitaristi ako Ritchie Blackmore, Jimmy Page, či Gary Moore, alebo Brian May z kapely Queen. Z českých to bol Radim Hladík so skupinou Blue Effect, zo Slovákov to bol Fero Griglák a jehokapela Fermáta. Zo zahraničných kapiel sa mu páčila napríklad skupina Deep Purple, ale aj Iron Maiden a mnoho ďalších. 

V roku 1983 členovia skupiny Halušky a Regata: Peter Sámel, Ján Lapoš, Vlado Suchán a Dušan Horecký v Bratislave založili skupinu Metalinda. Ich prvými nahrávkami boli piesne „Únik“ a „Klub milionárov“. Krátko nato ich účinkovanie prerušila základná vojenská služba. Po návrate z nej, v roku 1986, prišiel do skupiny spevák Paľo Drapák. Skupina nahrala ďalší singel (s videoklipom)  „Každý chce ľúbiť“ a na Bratislavskej lýre obsadila 4. miesto so skladbou „Loď pre 5 miliárd“. Potom Paľo Drapák z Metalindy na istý čas odišiel. Skupina vyskúšala niekoľko iných spevákov, medzi inými napríklad Tibora Fuzeka, ktorý predtým pôsobil v Kobre, odtiaľ spolu s ním prišiel do Metalindy aj druhý gitarista skupiny Metalinda, Michal Kovalčík. V roku 1988 sa Paľo Drapák vrátil. V tomto období tiež Vlada Suchána vystriedal Martin Cepka. Debutový eponymný album vyšiel skupine v roku 1990. Texty na prvé albumy kapely písal Pavol Jursa, Peter Sámel býval často autorom hudby. Vznikli tak hity, ako bol na prvom albume „Ján Amos Džínový“, na druhom, ''Za všetky prachy'' (1991), to bola „Zaľubená žaba“, na treťom albume to bola pieseň o kamarátke, ktorá podľahla drogám, „Angie“, ale aj ďalší hit skladba „Slnko nevychádzaj“. 

Po Zamatovej revolúcii sa na Slovensku otvoril hudobný trh a vákuum, ktoré na ňom existovalo vďaka predchádzajúcemu obdobiu, kedy bol za Železnou oponou nedostatok západnej hudby, spôsobil, že klesol dopyt po pôvodnej slovenskej populárnej tvorbe. Paradoxne k tomuto stavu, skupina Metalinda prešla od roku 1990 až do roku 2000, približne do odchodu Paľa Drapáka, veľmi úspešnou dekádou, vydala osem štúdiových albumov a patrila medzi najúspešnejšie sa rozvíjajúce a najpopulárnejšie rockové kapely na Slovensku. V roku 2019 kapela dala na hudobný trh šestnásty album, ''Moja hviezda žije''. Počas celého trvania sa v skupine vystriedalo viacero hudobníkov. Peter Sámel, je autorom hudby väčšiny jej skladieb a je jej jediným stálym členom.

## Referencie

Kategória:Slovenskí rockoví gitaristi
Kategória:Slovenskí popoví gitaristi
Kategória:Metalinda
Kategória:Osobnosti z Bratislavy
Mavercová

**Mavercová** () je vrch v Krupinskej planine, krajinnom celku Slovenského stredohoria. Leží vo VVP Lešť, približne  juhozápadne od Detvy. 

## Poloha
Nachádza sa vo východnej časti Krupinskej planiny, v geomorfologickom podcelku Dačolomská planina. Leží v Banskobystrickom kraji, v okrese Zvolen a na katastrálnom území Podjavorie II v rámci vojenského obvodu Lešť. Najbližším sídlom je na východe situovaný Horný Tisovník, juhovýchodne sa nachádza Dolný Tisovník a Červeňany, južne Veľký Lom, Suché Brezovo a Dačov Lom, juhozápadne Senohrad, západne Pliešovce a severne Vígľašská Huta-Kalinka a Stará Huta. Územie leží vo verejnosti neprístupnom vojenskom výcvikovom priestore Lešť.

## Opis
Mavercová leží na severovýchodnom okraji podcelku Dačolomská planina, v nevýraznom hrebeni, vedúcom z Homôľky () juhovýchodným smerom cez Dlhý diel () na Jelšový bok (). Severným smerom sa nachádza aj Sokolovo bralo (), Dedinský vrch (), Javorie (), Vysoká (), Dlhý diel (), Homôľka () a Priečne bralo (), západným vrch Na Švihranke (), Horná hora (), Vŕšok (), Kopaný závoz () a Jaseňový vrch (), južným Veľké Blato (), Kobola (), Brezové vŕšky (), Kršiakov vŕšok () a Jelšový bok () a východným Rechtorov vrch (), Bralo (), Šamilova skala () a Chlm (). Oblasť patrí do povodia Ipľa, kde vodu zo západnej časti odvádza Stará rieka, z východných jej prítok Dobrá voda. Na vrchol nevedie značený chodník. 

### Výhľady
Vrcholovú časť pokrýva nesúvislý riedky porast, ktorý umožňuje rozhľad. Z vhodných lokalít sú odtiaľ viditeľné okolité vrcholy Krupinskej planiny a blízkeho Javoria, pri vhodných podmienkach možno vidieť aj Ostrôžky a vrchy v severnom Maďarsku.

## Prístup
Oblasť vo vojenskom výcvikovom priestore Lešť je verejnosti neprístupná, preto tu nie sú ani značené turistické chodníky. 

## Referencie

## Pozri aj
* Krupinská planina
* Dačolomská planina
* Zoznam vrcholov v Krupinskej planine

## Externé odkazy
* Poloha na turistickej mape

Kategória:Vrchy v Krupinskej planine
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Lešť (vojenský obvod)
Babinský potok (prítok Zásihlianky)

**Babinský potok** je potok v regióne Orava v obci Zákamenné v okrese Námestovo v Žilinskom kraji. Je pravostranným prítokom Zásihlianky, ktorá je ďalej prítokom Klinianky; má dĺžku . Je vodným tokom VI. rádu. Číslo hydronyma: 4-21-03-10918. Geomorfologická kategorizácia: geomorfologický celok Podbeskydská vrchovina. Patrí do Chránenej krajinnej oblasti Horná Orava.

## Prameň
Pramení v nadmorskej výške  v lesnom extraviláne v severnej časti územia obce Zákamenné na severozápadnom úpätí vrchu *Strakov vrch* s nadmorskou výškou , v okrese Námestovo v Žilinskom kraji.

## Opis toku
Od prameňa tečie severným smerom a tento smer si zachováva až do svojho ústia do Zásihlianky, ľavým brehom obmýva úpätie lesa *Babinská*, pravým brehom obmýva úpätie lesa *Zásihlie*, tesne pred ústím preteká cez les premiešaný trvalými trávnymi porastmi, na obecnej hranici medzi obcou Zákamenné a obcou Novoť v nadmorskej výške  ústi v extraviláne poniže horárne *Babinská* do Zásihlianky ako jej pravostranný prítok v povodí Klinianky, ktorá ďalej ústi do Bielej Oravy. Nemá prítoky. *Babinský potok* pramení, preteká a ústi na území obce Zákamenné v geomorfologickom celku Podbeskydská vrchovina.

## Pôvod názvu
Názov vodného toku *Babinský potok* má pôvod v názve lesa *Babinská*, okrajom ktorého preteká. Motivácia pomenovania lesa *Babinská* je spojená s *vlastnosťami podobnými babe, starými, zanedbanými alebo počarovanými*. Z toponyma *Babinská* bolo po kombinácii so všeobecným podstatným menom *potok* s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Babinský potok* ako súčasť veľmi početnej skupiny názvov v slovenskej toponymii, najmä hydronymii. V jednej oblasti územia obce *Zákamenné* sú sústredené vo vzájomnej blízkosti geografické objekty s názvami z toho istého slovného základu *Babin*: *Babinec* pole, *Babinská* les, *Babinská* horáreň, *Babinský potok* vodný tok, *Babinská* dnes už zaniknutá samota. Predmetom ďalšieho výskumu bude určenie, ktorý geografický objekt bol primárne pomenovaný, t. j. buď *dnes zaniknutá samota* alebo *les/ pole*.

Hydronymum *Babinský potok* bolo štandardizované v roku 1977. V dnešnej slovenskej hydronymii hydronymum *Babinský potok* nie je jedinečným názvom (október 2023), vodné toky s rovnakým názvom sú aj v povodí Hrona v obci Polomka, prítok Krupinice a prítok Hnilca.

## Referencie

Kategória:Potoky na Slovensku
Kategória:Vodné toky v okrese Námestovo
Kategória:Vodné toky v Podbeskydskej vrchovine 
Kategória:Zákamenné
Európska cesta 441

**Európska cesta 441** alebo aj **E441** je európska cesta II. triedy, nachádzajúca v Nemecku. Je súčasťou medzinárodnej siete a meria .

## Trasa
*  
** E40 Kamenica
** E49 Plauen
** E51 Hof

## Externé odkazy

* Ekonomická komisia OSN pre Európu: Celková mapa siete ciest E (2007) 
* Medzinárodná sieť ciest E

## Zdroje
* 

441
Kategória:Cestná infraštruktúra v Nemecku
Gold (Peter Lipa)

***Gold*** je názov projektu súboru kompilačných albumov, ktorý zostavoval hudobný publicista Juraj Čurný. Vo výbere hudobníkov bola aj zbierka „zlatých nahrávok“ slovenského speváka Petra Lipu. Tento album v roku 2006 vydalo hudobné vydavateľstvo Opus.

## Zoznam skladieb

## Výroba albumu
* Juraj Čurný – kompilácia
* Tibor Borský – fotografie
* MasterVision – dizajn

## Referencie

Kategória:Albumy Petra Lipu
Kategória:Kompilačné albumy z 2006
Kyselina homogentizová

**Kyselina homogentizová** je fenolická kyselina, ktorá sa vystupuje v metabolizme aminokyselín fenylalanínu a tyrozínu. Bežne sa nachádza v mede jahodovca obyčajného. Takisto sa nachádza v bakteriálnom rastlinnom patogéne *[[Xanthomonas campestris pv. phaseoli]]* a kvasinkách *[[Yarrowia lipolytica]]*, v ktorých je spájaná s tvobou hnedého farbiva. Oxidáciou dimerizuje za vzniku kyseliny hipposudorovej, ktorá sa nachádza u hrochov. Jej konjugovanou zásadou je **homogentizát**.

## Metabolizmus
Kyselina homogentizová vzniká pri katabolizme fenylalanínu a tyrozínu. Vzniká zo 4-hydroxyfenylpyruvátu pôsobením 4-hydroxyfenylpyruvátdioxygenázy, ktorá ho oxiduje pomocou molekulárneho kyslíka, zároveň dochádza k dekarboxylácii. V reakcii takisto vystupuje askorbát, ktorý sa premieňa na dehydroaskorbát:

: 4-hydroxyfenylpyruvát + askorbát + O2 → homogentizát + dehydroaskorbát + H2O + CO2
stred|náhľad|450x450bod|Skrátený zápis reakcie 4-fenylpyruvátdioxygenázy, ktorý ukazuje presun jednotlivých atómov v rámci štruktúry molekúl. Atóm vodíka vyznačený zelenou je symetrický s druhou ''orto'' pozíciou na benzénovom jadre
Homogentizát sa ďalej premieňa pôsobením homogentizát-1,2-dioxygenázy, ktorá ho pomocou molekulárneho kyslíka premieňa na 4-maleylacetoacetát:

: homogentizát + O2 → 4-maleylacetoacetát

## Patológia
V prípade nedostatočnej aktivity homogentizát-1,2-dioxygenázy u ľudí, k čomu zvyčajne dochádza kvôli mutáciám, dochádza k hromadeniu homogentizátu a jeho oxidu, ktorý je známy ako **alkapton**. Tento stav je známy ako alkaptonúria.

Homogentizát sa oxiduje pôsobením polyfenoloxidázy, čím dochádza k vzniku benzochinónacetátu. Ten je schopný polymerizovať, čím dochádza k vzniku ochronózy, teda pigmentácii spojivových tkanív.

## Referencie

## Zdroj

Kategória:Hydroxykyseliny
Kategória:Fenolické kyseliny
Kategória:Biochemické reakcie
Soliská (vrch v Chočských vrchoch)

**Soliská** () sú vrch v Chočských vrchoch, krajinnom celku Fatransko-tatranskej oblasti. Leží nad Valaskou Dubovou, približne  severne od Ružomberok. 

## Poloha
Vrch sa nachádza na západnom okraji Chočských vrchov, v geomorfologickom podcelku Choč. Leží v Žilinskom kraji, na hranici okresov Dolný Kubín a Ružomberok a zasahuje na katastrálne územie obcí Jasenová a Valaská Dubová. Najbližším sídlom je juhozápadne situovaná Valaská Dubová a severne ležiaca Jasenová a Vyšný Kubín, severovýchodne sa nachádzajú Leštiny a západne Komjatná. Patrí do národnej prírodnej rezervácie Choč.

## Opis
Soliská ležia na západnom okraji podcelku Choč, v západne smerujúcej rázsoche Veľkého Choča (). Severne sa nachádza Vŕšok (), Bralo (), Kuzmínovo () a Minčol (), západne Pečkov (), Šíp (), Kunovo (), Ostré (), Kečky () a Radičiná (), južne Čebrať (), Sokol (), Predný Choč () a Zadný Choč () a východne Kýčera (), Malý Choč (), Veľký Choč () a Holica (). Severozápadné svahy odvodňuje Jasenovský potok, voda z južných častí odteká do Likavky a Váhu. Na vrchol nevedie značený turistický chodník. 

### Výhľady
Vrchol je pokrytý súvislým lesným porastom, ktorý neumožňuje rozhľad. Z neďalekých skalných častí je vidieť okolité vrcholy Chočských vrchov, no tiež Oravskú Maguru, Malú a Veľkú Fatru. 

## Prístup
Na vrchol nevedie značený turistický chodník, no traverzom vedie:

*  modrá trasa z Komjatnej južným úbočím na rázc. Stredná Poľana
*  červená trasa z Jasenovej severným úbočím na rázc. Drapáč
*  zelená trasa z Vyšného Kubína východným úbočím cez rázc. Drapáč na Strednú Poľanu 

## Referencie

## Pozri aj
* Chočské vrchy
* Choč (geomorfologický podcelok)
* Choč (národná prírodná rezervácia)
* Zoznam vrcholov v Chočských vrchoch

## Iné projekty

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Dolný Kubín
Kategória:Vrchy v okrese Ružomberok
Kategória:Jasenová
Kategória:Valaská Dubová
Volanie Cthulhu

**Volanie Cthulhu** (pôvodne angl. *The Call of Cthulhu*) je poviedka Howarda Phillipsa Lovecrafta, napísaná v roku 1926 a prvýkrát publikovaná v magazíne *[[Weird Tales]]* vo februári 1928. Poviedka o prebudení pradávneho monštruózneho božstva Cthulhu kombinuje prvky žánrov hororu, sci-fi a fantasy a vo všeobecnosti sa považuje za esteticky, kultúrne a historicky významnú. Lovecraftov súčasník Robert E. Howard označil *Volanie Cthulhu* za „majstrovské dielo, ktoré určite bude žiť naveky v pamäti ako jeden z vrcholov literatúry“. Súčasný autor Michel Houellebecq označil poviedku za „prvý z Lovecraftových veľkých textov“.

Existuje viacero prekladov *Volania Cthulhu* do slovenčiny. Posledný je z roku 2023.

## Slovenské preklady
* 

## Referencie

Kategória:Hororové poviedky
Kategória:Poviedky H. P. Lovecrafta
Kategória:Mýtus Cthulhu
Spojená škola

**Spojená škola** môže byť:

*Spojená škola (Bernolákovo, Svätoplukova 38)
*Spojená škola (Bratislava, Metodova 2)
*Spojená škola (Bratislava, Mokrohájska 3)
*Spojená škola (Bratislava, Tilgnerova 14)
*Spojená škola (Sečovce, Kollárova 17)
*Spojená škola (Vrútky)
*Spojená škola internátna pre žiakov so zrakovým postihnutím
La La La (Moanin', That's The Way It Is)

***La La La (Moanin', That's The Way It Is)*** je názov kompilácie, ktorá je zložená z dvoch v 80. rokoch anglicky naspievaných albumov, *[[Moanin']]* a *[[That's the Way It Is]]* od Petra Lipu. 

Táto kompilácia vznikla v dobe, kedy bol na trhu bežný hudobný nosič vo formáte CD, Tento formát má vyššiu kapacitu a tak bolo možné na jednom CD vydať takmer úplný súbor nahrávok obidvoch vinylových albumov. Túto kompiláciu, ktorú zaranžovali Andrej Šeban a Boris Urbánek, vydalo v roku 2008 hudobné vydavateľstvo Opus.

## Zoznam skladieb
**Zoznam skladieb na [[Kompaktný disk|CD]] albumu Petra Lipu, ''La La La****

## Výroba albumu
* Andrej Šeban (11, 13 – 15, 17), Boris Urbánek (10, 12, 16, 18) – aranžmány
* Ján Polakovič – autor sprievodného textu na obale
* Hubert Foto – fotografie, dizajn

## Referencie

Kategória:Albumy Petra Lipu
Kategória:Kompilačné albumy z 2008
Podobnosť čisto náhodná

***Podobnosť čisto náhodná*** je názov kompilácie, ktorá je zložená z dvoch CD (alebo aj LP platní) s piesňami, ktoré otextoval Milan Lasica a interpretoval slovenský džezový spevák, Peter Lipa. Túto kompiláciu v obale, ktorého dizajn navrhol slovenský výtvarník Marek Ormandík, v roku 2016 vydalo hudobné vydavateľstvo Pavian Records. V kompilácii je výber nahrávok z albumov: *[[Naspäť na stromy]]* (1994), *[[Čierny Peter (Lipa)|Čierny Peter]]* (1998), *[[... v najlepších rokoch|Páni v najlepších rokoch]]* (2001), *[[Lipa spieva Lasicu]]* (2005), *[[Lipa 68|68]]* (2012), ''Návšteva po rokoch'' (2013)

## Zoznam skladieb

## Výroba albumu
* Marek Ormandík – dizajn

## Referencie

Kategória:Albumy Petra Lipu
Kategória:Kompilačné albumy z 2016
Kategória:Hudobné albumy Milana Lasicu
Holica (vrch v Chočských vrchoch; 1085,9 m n. m.)

**Holica** () je vrch v Chočských vrchoch, krajinnom celku Fatransko-tatranskej oblasti. Leží nad Leštinami, približne  juhovýchodne od Dolného Kubína. 

## Poloha
Nachádza sa na severnom okraji Chočských vrchov, v geomorfologickom podcelku Choč. Leží v Žilinskom kraji, na hranici okresov Dolný Kubín a Ružomberok a zasahuje na katastrálne územie obcí Leštiny, Vyšný Kubín a Lúčky. Najbližšími sídlami sú severne situované Leštiny a severovýchodne obec Osádka, východne leží Malatiná, južne Lúčky, juhozápadne Valaská Dubová a západne Jasenová a Vyšný Kubín.

## Opis
Holica leží na severnom okraji podcelku Choč, v hrebeni, vybiehajúcom severovýchodným smerom z Veľkého Choča (). Severne sa nachádza Ostrá skala (), Predný Krnáč (), Šoltýsky vrch () a Turíkov Žiar (), východne Mladá hora (), Ostré (), Ostrý vrch (), Sielnická hora (), Havrania () a Magura (), južne Bukov (), Malý Choč () a Veľký Choč () a západne Soliská (), Bralo (), Vŕšok () a Kuzmínovo (). Severné svahy odvodňuje do Oravy Leštinský potok, západné jeho prítok Holický potok, voda z južných častí odteká Tepliankou do Váhu. Na vrchol nevedie značený turistický chodník. 

### Výhľady
Vrchol je pokrytý súvislým lesným porastom, ktorý neumožňuje rozhľad. Z vhodných skalných častí je vidieť okolité vrcholy Chočských vrchov, no tiež Skorušinské vrchy, Oravskú vrchovinu, Oravské Beskydy, Oravskú Maguru, Malú Fatru, Nízke a Západné Tatry.

## Prístup
Na vrchol nevedie značený turistický chodník, preto prístup je možný lesom neznačenými chodníkmi. 

## Referencie

## Pozri aj
* Chočské vrchy
* Choč (geomorfologický podcelok)
* Zoznam vrcholov v Chočských vrchoch

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Dolný Kubín
Kategória:Vrchy v okrese Ružomberok
Kategória:Leštiny
Kategória:Vyšný Kubín
Kategória:Lúčky (okres Ružomberok)
Gérard Houllier

**Gérard Houllier**, '''OBE''' (* 3. september 1947, Thérouanne, Francúzsko – † 14. december 2020, Paríž) bol francúzsky futbalový tréner, naposledy v službách anglického klubu Aston Villa, z ktorého odišiel v roku 2011 kvôli problémom so srdcom.

Medzi kluby, ktoré v minulosti trénoval patria RC Lens (19821985), Paris Saint-Germain (19851988), a Liverpool (19982004), s ktorým vyhral Pohár UEFA v sezóne 2000/2001. Tiež dopomohol Olympique Lyon k dvom ligovým titulom v sezónach 20052006 a 20062007.

Na medzinárodnej scéne pôsobil medzi rokmi 19881992 ako asistent francúzskej futbalovej reprezentácie a v rokoch 1992 a 1993 ako hlavný tréner. Na MS vo futbale 1998 bol asistentom Aimé Jacqueta s ktorým získal titul majstrov sveta.

Houllier bol ocenený Rádom čestnej légie za jeho služby francúzskeho futbalu a bol mu taktiež udelený titul OBE za služby britskému futbalu.

## Trénerské štatistiky

## Úspechy

### Trénerské
**Nœux-les-Mines**

* Division 3 Group North: 1978–79

**Paris Saint-Germain**

* Division 1: 1985–86

**Liverpool**

* FA Cup: 2000–01
* EFL Cup: 2000–01, 2002–03
* FA Charity Shield: 2001
* UEFA Cup: 2000–01
* Superpohár UEFA: 2001

**Lyon**

* Ligue 1: 2005–06, 2006–07
* Trophée des Champions: 2005, 2006

**Francúzsko U18**

* Majstrovstvá Európy vo futbale hráčov do 18 rokov: 1996

**Individuálne**

* UEFA Tím roka: 2001
* Európsky tréner roka — Cena Alfa Ramseyho: 2001
* World Soccer Magazine tréner roka: 2001
* Onze Mondial tréner roka: 2001
* Tréner roka Ligue 1: 2007
* Premier League Tréner mesiaca: december 1999, marec 2002, október 2002

### Iné

* Rad čestnej légie
* Rad britského impéria: Officer (2003)

## Referencie


Kategória:Francúzski futbaloví tréneri
Kategória:Francúzski futbalisti

## Zdroj

Kategória:Tréneri Liverpool FC
Jarell Quansah

**Jarell Amorin Quansah** (* 29. január 2003, Warrington, Anglicko) je anglický profesionálny futbalista, ktorý hrá ako stredný obranca za klub Liverpool.

## Klubová kariéra
4. februára 2021 podpísal Quansah s Liverpoolom svoju prvú profesionálnu zmluvu. Počas tejto sezóny 2020-21 bol kapitánom tímu Liverpoolu do 18 rokov, ktorý sa dostal do finále FA Youth Cup. Spolu s ním v tíme hrali mená ako Billy Koumetio, Melkamu Frauendorf, Max Woltman, Conor Bradley a Luke Chambers.

V nasledujúcej sezóne bol kapitánom tímu v UEFA Youth League, pričom hral aj v Premier League 2  a zohral kľúčovú úlohu pri víťazstve Lancashire Senior Cup.

Quansah sa následne prvýkrát objavil na súpiske seniorského tímu Liverpoolu v Premier League a EFL Cupe, ale do žiadneho zápasu nenastúpil.

20. januára 2023 odišiel Quansah na hosťovanie do konca sezóny do klubu Bristol Rovers, ktorý pôsobí v League One.  28. januára odohral za klub debutový zápas. Birstol nad Morecambe prehral 5:1, ale Jarell aj napriek výsledku svojim výkonom zaujal. Po pôsobivom výkone pri remíze 0:0 s Ipswich Town tréner Rovers Joey Barton predpovedal, že Quansah je predurčený na to hrať v najlepších kluboch sveta, pričom ako kľúčovú výhodu uviedol jeho schopnosť hrať s loptou. 18. marca obdržal prvú červenú kartu za násilné správanie v posledných minútach zápasu s Portsmouthom.

27. augusta 2023 absolvoval Quansah svoj profesionálny debut v Liverpoole, kde nastúpil ako náhradník za Joëla Matipa pri výhre 2:1 nad Newcastlom United. 16. septembra 2023 Jarell absolvoval svoj prvý štart za klub po výhre 1:3 nad Wolverhampton Wanderers. 

27. septembra 2023 si pripísal aj svoju prvú asistenciu, keď prihral na gól Diogovi Jotovi v zápase proti Leicestru City v Carabao Cupe.

## Reprezentačná kariéra
Jarell je oprávnený hrať za Anglicko, ako aj za Škótsko, Ghanu a Barbados. Rozhodol sa reprezentovať Anglicko.

V júni 2022 bol Quansah zaradený do zostavy Anglicka na Euro 2022 hráčov do 19 rokov. Vo všetkých zápasoch nastupoval ako stredný obranca a počas súťaže na Slovensku a zohral kľúčovú úlohu v úspešnom ťažení Anglicka. Najvýraznejšie sa presadil, keď skóroval v semifinálovom víťazstve 2:1 proti Taliansku.  1. júla 2022 Quansah nastúpil vo finále a pripísal si asistenciu Callumovi Doyleovi. Anglicko porazilo Izrael 3:1 po predĺžení a vyhralo turnaj. Jeho výkony počas súťaže viedli k jeho zaradeniu do tímu turnaja.

10. mája 2023 bol Quansah zaradený do zostavy Anglicka na Majstrovstvá sveta vo futbale hráčov do 20 rokov 2023.

## Úspechy
**Liverpool FC**

* Premier League: 2024/25
* EFL Cup: 2. miesto - 2024/25

**Anglicko U19**

Majstrová Európy hráčov do 19 rokov: 2022

## Referencie

## Zdroj

Kategória:Anglickí národní futbalisti do 21 rokov
Kategória:Hráči FA Premier League
Kategória:Anglické osobnosti škótskeho pôvodu
Kategória:Hráči Liverpool FC
Châtelus-Malvaleix

**Châtelus-Malvaleix** môže byť:
* francúzska obec, pozri Châtelus-Malvaleix (obec)
* francúzsky kantón, pozri Châtelus-Malvaleix (kantón)
Jarnages

**Jarnages** je francúzska obec, ktorá sa nachádza v departemente Creuse, v regióne Limuzínsko.

## Poloha
Obec má rozlohu . Najvyšší bod je položený  a najnižší bod 

## Obyvateľstvo
Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Referencie


## Pozri aj
*Zoznam obcí departementu Creuse

Kategória:Obce v departemente Creuse
EFL Championship 2022/2023

**EFL Championship 2022/2023** (zo sponzorských dôvodov označované ako **Sky Bet Championship**) bola 7. sezóna druhej najvyššej anglickej futbalovej súťaže pod súčasným názvom a 31. ročník podľa aktuálneho formátu. Sezóna sa začala 29. júla 2022 a skončila 8. mája 2023. Víťazom ligy sa stal klub Burnley a do Premier League spolu s ním postúpili aj druhý Sheffield United a víťaz playoff Luton Town.

## Zmeny
Nasledujúce tímy postúpili alebo vypadli po sezóne 2021/2022:

### Do EFL Championship

**Postúpil z [[EFL League One]]**

* Wigan Athletic
* Rotherham United
* Sunderland

**Zostúpil z [[Premier League 2021/2022|Premier League]]**

* Burnley
* Watford
* Norwich City

### Z EFL Championship

**Postúpil do [[Premier League 2022/2023|Premier League]]**

* Fulham
* Bournemouth
* Nottingham Forest

**Zostúpil do [[EFL League One]]**

* Peterborough United
* Derby County
* Barnsley

## Tímy v sezóne 2022/2023

## Tabuľka





### Playoff o postup do Premier League

#### Semifinále

----

----
----

----

#### Finále

## Štatistiky

### Najlepší strelci

## Poznámky

## Referencie

## Pozri aj
* Premier League 2022/2023
## Externé odkazy
* Oficiálna stránka
## Zdroj

Kategória:EFL Championship
Kategória:Futbal v 2022
Kategória:Futbal v 2023
Srdce Rozum Blvd

***Srdce Rozum Blvd*** je názov štúdiového albumu skupiny IMT Smile. Tento album v roku 2021 vydalo hudobné vydavateľstvo Universal Music.

## Zoznam skladieb

## Výroba albumu
* Ivan Tásler – klavír, elektrická gitara, syntetizátor, harmonika, perkusie, spev, vokály
* Miroslav Tásler – klavír, Hammond organ, syntetizátory, vokály
* Peter Bartoník – basová gitara, vokály
* Ivan Kormaňák – bicie nástroje, vokály
* Tomáš Slávik – elektrická gitara, akustická gitara, vokály
;Hostia
* Ben Cristovao – spev
* Nela Pocisková – spev
* Winston Ready – spev
* Nikol Štíbrová – spev
;Produkcia
* Daniel Šoltis – mixovanie
* Miloš Rojko – nahrávanie, mixovanie
* Ján Došek – nahrávanie, vokály

## Referencie

Kategória:Albumy skupiny IMT Smile
Kategória:Hudobné albumy z 2021
Život človeka v roku 2022

***Život človeka v roku 2022*** je názov kompilácie skupiny IMT Smile. Tento album v roku 2022 vydalo hudobné vydavateľstvo Universal Music.

Na albume, ktorý vznikol v roku 30. výročia založenia kapely, je kompilácia skupiny IMT Smile: nové verzie niekoľkých hitov a nahrávky z koncertov v roku 2022. Sú na ňom aj dve nové skladby, „Život človeka“ a „Bolo to tak dávno“. Na CD nosiči sú, oproti vinylovej LP platni, pridané dve skladby, koncertné verzie piesní „Poď so mňou“ (spoluúčinkuje reper Kali  a „Hej sokoly!“, ktorú si s IMT Smile zahrala na koncerte skupina Čendeš.

## Zoznam skladieb

## Referencie

Kategória:Albumy skupiny IMT Smile
Kategória:Kompilačné albumy z 2022
Joey Kingová

**Joey King** (* 30. júl 1999, Los Angeles, Kalifornia, USA) je americká herečka, známa z televízneho seriálu *Odhalení* (2019). 

## Detstvo a mladosť
Kingová sa narodila v Los Angeles v Kalifornii. Profesionálne sa začala herectvu venovať už ako štvorročná, počnúc reklamou na Life Cereal. Objavila sa aj v reklamách pre AT&T, Kay Jewelers a Eggo.

Má dve staršie sestry, jednou z nich je aj herečka Hunter King. 

## Kariéra
V roku 2008 dabovala jednu z vedľajších postáv v animovanom filme *Horton*. V rovnakom roku, si zahrala aj vedľajšiu úlohu v horore *Karanténa*.

V roku 2010 si zahrala po boku Seleny Gomez, v komédii *Ja, zloduch!*, ktorý bol natočený na základe knižnej adaptácie od Beverly Cleary. 

V roku 2013 si zahrala vo filmoch *Útok na Biely dom*, *[[V zajatí démonov]]* a *Rodinný víkend*. O rok neskôr, bola obsadená do jednej z vedľajších úloh v televíznom seriály *Fargo*, kde účinkovala až do roku 2015. V roku 2017 si zahrala po boku herca Michaela Cainea vo filme *Vo veľkom štýle*. 

V roku 2019 hrala hlavnú úlohu v televíznom seriály *Odhalení*, ktorý bol natočený podľa skutočnej udalosti. Jej rola sa volala Gypsy Rose Blanchard. Kingová kvôli účinkovaniu v televíznom seriáli si oholila hlavu. Jej herecký výkon bol pozitívne prijatý televíznymi kritikmi a tiež získala nominácie na ceny Emmy, Zlatý glóbus, SAG a Critics' Choice. 

V roku 2022 sa pripojila k hereckému obsadeniu ako Brad Pitt, Aaron Taylor-Johnson, Zazie Beetz, Logan Lerman a Sandra Bullock, vo filme *Bullet Train*. 

## Súkromný život
Kingová sa 3. septembra 2023 na Malorke v Španielsku, vydala za Stevena Pieta. 

## Iné projekty

## Externé odkazy
* 
* 

## Zdroj

Kategória:Detskí herci
Kategória:Filmové herečky USA
Kategória:Televízne herečky USA
Kategória:Osobnosti z Kalifornie
Kategória:Osobnosti USA židovského pôvodu
Letné kúpalisko (Pezinok)

**Letné kúpalisko** alebo **mestské kúpalisko** je kúpalisko na ulici L. Novomeského na pezinskom sídlisku Sever. V 90. rokoch 20. storočia nahradilo pôvodné mestské kúpalisko v centre mesta.

Nachádzajú sa tu štyri bazény – veľký (25 x 12,5 m), elipsovitý (15 x 8 m) a dva malé kruhové bazény (s priemerom 3 a 5 m). Kúpalisko je počas leta prístupné denne v čase od 10. do 18. hodiny.

## Zdroje
*
*
*
*

Kategória:Stavby v Pezinku
Príbehy z lesov

***Príbehy z lesov*** (v anglickom origináli *Into the Woods*) je americký fantasy muzikálový film z roku 2014, ktorého režisérom je Rob Marshall. Film je adaptáciou muzikálu Stephena Sondheima *Into the Woods*, ktorý bol ocenený divadelnou cenou Tony.

## Obsadenie

## Zdroj

Kategória:Filmy z 2014
Kategória:Muzikály podľa predlohy
Kategória:Muzikály USA
Kategória:Fantasy filmy
Kategória:Filmy podľa názvu
John Toshack

**John Benjamin Toshack** MBE (* 22. marec 1949) je bývalý waleský futbalový útočník a tréner. Výraznú časť svojej aktívnej kariéry spojil s anglickým klubom Liverpool FC, kde vytvoril legendárnu útočnú dvojicu s Kevinom Keeganom. Za waleský národný tím nastúpil v štyridsiatich zápasoch, v ktorých strelil 12 gólov.

## Trénerská kariéra
Trénerskú dráhu začal ako hrajúci tréner vo waleskom klube Swansea City. Potom prešiel niekoľko klubov v rôznych európskych krajinách, predovšetkým španielsky Real Madrid, kde bol dvakrát vyhlásený najlepším trénerom španielskej ligy. 

## Osobný život
Narodil sa v Cardiffe 22. marca 1949 škótskemu otcovi a waleskej matke. Jeho syn Cameron Toshack odohral 5 zápasov za Cardiff City.

## Úspechy

### Hráčske

* **Cardiff City** 
** 3× víťaz waleského pohára (1967, 1968, 1969)
* **Liverpool**
** 3× víťaz anglickej ligy (1972/73, 1975/76, 1976/77)
** 1× víťaz FA Cupu (1974)
** 1× víťaz Community Shield (1976)
** 2× víťaz Pohára UEFA (1972/73, 1975/76)
** 1× víťaz PMEZ (1976/77)
** 1× víťaz európskeho superpohára (1977)

### Trénerské

* **Swansea City (hrajúci tréner)**
** 3× víťaz waleského pohára (1981, 1982, 1983)
* **Real Madrid**
** 1× víťaz Primera división (1989/90)
** 1× víťaz Copa del Rey (1987)
** 1× víťaz Supercopa de España (1995)
*** 2× najlepší tréner španielskej ligy (1989, 1990)
* **Beşiktaş**
** 1× víťaz tureckého pohára (1998)

## Zdroj

Kategória:Tréneri Real Madrid
Kategória:Waleskí futbaloví tréneri
Kategória:Hráči Swansea City AFC
Kategória:Hráči Liverpool FC
Kategória:Hráči Cardiff City FC

Kategória:Držitelia Radu britského impéria
Sammy Lee (futbalista)

**Samuel Lee** (* 7. február 1959, Liverpool, Anglicko) je anglický profesionálny futbalový tréner a bývalý hráč.

Lee hral väčšinu svojej kariéry za svoj rodný klub Liverpool v 70. a 80. rokoch ako stredopoliar a štrnásťkrát reprezentoval Anglicko. S Liverpoolom vyhral štyri tituly v Anglickej lige, štyri tituly v Ligovom pohári a dva tituly v Európskom pohári.

Hral tiež v dresoch Queens Park Rangers, Osasuna, Southampton a Bolton Wanderers.

Po skončení hráčskej kariéry sa Lee pripojil k trénerskému tímu v Liverpoole a v roku 2001 sa pripojil k tímu Sven-Göran Erikssona, ktorý v tom čase trénoval reprezentáciu Anglicka. Následne sa stal asistentom trénera Sama Allardycea v Bolton Wanderers v roku 2005. V roku 2007 sa stal hlavným trénerom tímu. Potom bol v roku 2008 vymenovaný za asistenta trénera Rafaela Beníteza v Liverpoole a v roku 2012 sa vrátil do Boltonu Wanderers ako vedúci akadémie koučingu a rozvoja. Lee bol vymenovaný za asistenta trénera v Southamptone pod vedením Ronalda Koemana v roku 2014 a potom sa o dva roky neskôr pripojil k reprezentácií Anglicka Sama Allardycea. Lee nasledoval Allardycea do Crystal Palace a Evertonu v roku 2017. Lee sa opäť pripojil k Allardyceovi vo West Brome v decembri 2020 ako asistent.

## Hráčska kariéra
Lee sa narodil v Liverpoole. V seniorskom tíme debutoval 8. apríla 1978 ako náhradník v 6. minúte za Davida Johnsona. Súperom bol Leicester City a Lee dokázal vo svojom debute streliť gól v 56. minúte.

Lee sa od roku 1980 stal pravidelným hráčom a aj keď mal malý vzrast, vybudoval si povesť behavého hráča s kvalitnými prihrávkami, ktorý taktiež vedel slušne vystreliť. 

Lee získal svoj prvý ligový titul v roku 1982 a tiež pomohol Liverpoolu obhájiť si titul v Ligovom pohári. To isté platilo aj v rokoch 1983 a 1984. V roku 1984 taktiež klub získal ich štvrtý titul v Európskom pohári – Lee hral v každom zápase a strelil rozhodujúci gól v prvom zápase semifinále na Anfielde proti. Dinamo Bukurešť.

Zranenia si vybrali svoju daň v roku 1985 a Lee sa snažil získať späť svoju predchádzajúcu formu. S príchodom Jana Mølbyho  už pre neho v Liverpoole nebolo miesto. Odišiel v auguste 1986 a pripojil sa k Queens Park Rangers. Následné hral ešte v Osasune, Southamptone a Bolton Wanderers. Hráčsku kariéru ukončil v roku 1991.

## Úspechy
**Liverpool**

* Football League First Division: 1981–82, 1982–83, 1983–84, 1985–86
* EFL Cup: 1980–81, 1981–82, 1982–83, 1983–84
* FA Charity Shield: 1979, 1980, 1982, 1986 (zdieľaný)
* Európsky pohár: 1980–81, 1983–84

## Referencie

## Zdroj

Kategória:Anglickí futbaloví tréneri
Kategória:Hráči v La Lige
Kategória:Hráči Bolton Wanderers FC
Kategória:Hráči Southampton FC
Kategória:Hráči CA Osasuna
Kategória:Hráči Liverpool FC
Kategória:Anglickí národní futbalisti
Kategória:Anglickí národní futbalisti do 21 rokov
Ostré (vrch v Chočských vrchoch)

**Ostré** alebo staršie **Ostroň** () je vrch v Chočských vrchoch, krajinnom celku Fatransko-tatranskej oblasti. Leží nad Osádkou, približne  juhovýchodne od Dolného Kubína. 

## Poloha
Nachádza sa na severnom okraji Chočských vrchov, v geomorfologickom podcelku Sielnické vrchy. Leží v Žilinskom kraji, na hranici okresov Dolný Kubín a Ružomberok a zasahuje na katastrálne územie obcí Osádka a Lúčky. Najbližším sídlom je severozápadne situovaná obec Osádka, západne ležia Leštiny a Vyšný Kubín, južne Lúčky a severovýchodne Malatiná.

## Opis
Ostré leží na severnom okraji podcelku Sielnické vrchy, v hrebeni vybiehajúcom severovýchodným smerom z Veľkého Choča () cez Holicu (). Severne sa nachádza Šoltýsky vrch (), Turíkov Žiar (), Jastrabie () a Mladá hora (), východne Ostrý vrch (), Súšava (), Ostrý vrch (), Lomné (), Heliaš (), Pravnáč () a Sielnická hora (), južne Sestrč (), Havrania (), Magura () a Bukov () a západne Veľký Choč (), Holica (), Ostrá skala () a Predný Krnáč (). Severné svahy odvodňuje Leštinský potok do Oravy, voda z južných častí odteká Tepliankou do Váhu. Na vrchol nevedie značený turistický chodník. 

### Výhľady
Vrchol je pokrytý súvislým lesným porastom, ktorý neumožňuje rozhľad. Z vhodných lokalít je možné vidieť okolité vrcholy Chočských vrchov, no tiež Skorušinské vrchy, Oravskú vrchovinu, Oravské Beskydy, Oravskú Maguru, Malú Fatru, Nízke a Západné Tatry.

## Prístup
Na vrchol nevedie značený turistický chodník, preto prístup je možný lesom neznačenými chodníkmi. 

## Referencie

## Pozri aj
* Chočské vrchy
* Sielnické vrchy
* Zoznam vrcholov v Chočských vrchoch

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Dolný Kubín
Kategória:Vrchy v okrese Ružomberok
Kategória:Osádka
Kategória:Lúčky (okres Ružomberok)
Zlatá lopta 2023

**[[Zlatá lopta France Football|Zlatá lopta]]** je cena pre najlepšieho futbalistu sveta hrajúceho v Európe. O víťazovi hlasujú športoví novinári. Cena za rok 2023 sa udelila 30. októbra 2023 a vyhral ju už po ôsmykrát Lionel Messi.

Druhýkrát v histórii ocenenia sa cena udelila na základe výsledkov sezóny namiesto kalendárneho roka, pričom obdobie sezóny je od 1. augusta 2022 do 31. júla 2023.

## Zlatá lopta
Nominovaní hráči boli zverejnení 6. septembra 2023.

## Kopa Trophy

## Yashin Trophy

## Referencie

Kategória:Zlatá lopta
Kategória:Futbal v 2023
Lucy Punchová

**Lucy Punchová** (neprechýlene Lucy Punch; * 30. december 1977, Londýn, Anglicko) je anglická herečka, ktorá je známa vďaka postave Amy vo filme *Mrcha učiteľka* (2011) a vďaka postave Esmé Squalor v televíznom seriáli *A Series of Unfortunate Events* (2017 – 2019).

## Detstvo a mladosť

Punchová sa narodila 30. decembra 1977 v Londýne, v Anglicku. V rokoch 1993 až 1997 vystupovala v National Youth Theatre a začala študovať na University College London predtým, než štúdium ukončila, aby sa mohla venovať herectvu. 

## Kariéra

Svoj debut pred kamerou absolvovala v roku 1998. V roku 2000 si zahrala vo filme *Greenfingers*. V tomto období vystupovala aj v divadelných predstaveniach v Londýne.

V roku 2004 si zahrala po boku Annette Bening vo filme *Božská Júlia*. V rovnakom roku stvárnila aj vedľajšiu úlohu vo filme *Začarovaná Ella*. V roku 2006 získala cenu za najlepšiu herečku na Medzinárodnom filmovom festivale v Monaku, za jej herecký výkon vo filme *Ste zrelí na lásku?*. 

V roku 2010 hrala vo filme Woodyho Allena, *Spoznáš muža svojich snov*. O rok neskôr, si zahrala po boku Cameron Diaz, vo filme *Mrcha učiteľka*, kde stvárnila učiteľku Amy Squirrel.

V roku 2016 hosťovala v televíznom seriály *New Girl*, a v rovnakom roku sa pripojila aj k hereckému obsadeniu televízneho seriálu *Motherland*.

V roku 2017 bola Punchová obsadená do úlohy Esmé Squalor v druhej sérii televízneho seriálu *A Series of Unfortunate Events*. Punchová sa objavila v štrnástich epizódach a jej rola pokračovala aj v tretej a poslednej sérii televízneho seriálu. 

## Súkromný život
Punchová chodila s anglickým hercom Jamesom D'Arcym asi tri roky po tom, čo sa stretli počas natáčania televízneho filmu *Come Together* v roku 2002. Svoje prvé dieťa porodila v júli 2015, pričom odmietla uviesť meno otca.

## Iné projekty

## Externé odkazy
* 
* 

## Zdroj

Kategória:Anglické filmové herečky
Kategória:Anglické televízne herečky
Kategória:Anglické divadelné herečky
Kategória:Osobnosti z Londýna
Babinský potok (prítok Hnilca)

**Babinský potok** je potok vo Volovských vrchoch. Je pravostranným prítokom Hnilca, ktorý je ďalej prítokom Hornádu a je vodným tokom VI. rádu. Má dĺžku .

## Prameň
Pramení v lokalite *Medvedie* v nadmorskej výške , juhovýchodne od vrchu Babiná (). Preteká v lesnom extraviláne v západnej časti územia obce Hnilec, v okrese Spišská Nová Ves v Košickom kraji.

## Opis toku
Od prameňa tečie severovýchodným smerom cez lesný extravilán, podteká spevnenú lesnú cestu a neskôr priberá ľavostranný bezmenný prítok. Vyteká z lesného extravilánu a pokračuje poľnohospodárskou krajinou. Priberá ďalší ľavostranný bezmenný prítok a pokračuje intravilánom obce Hnilec, kde podteká železničnú trať Červená Skala – Margecany a následne ústi do Hnilca. Pramení, preteká a ústi na území obce Hnilec v priestore geomorfologického celku Volovské vrchy a podcelku Knola. 

## Pôvod názvu
Názov vodného toku *Babinský potok (prítok Hnilca)* má pôvod v názve vrchu Babiná s . Motivácia pomenovania vrchu *Babiná* je spojená s *vlastnosťami podobnými babe, starými, zanedbanými alebo počarovanými*. Z toponyma *Babiná* bolo po rozšírení o formant *-ský*, a po kombinácii so všeobecným podstatným menom *potok* s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Babinský potok* ako súčasť veľmi početnej skupiny názvov v slovenskej toponymii, najmä hydronymii. 
Hydronymum *Babinský potok* bolo štandardizované v roku 2007. V dnešnej slovenskej hydronymii hydronymum *Babinský potok* nie je jedinečným názvom (október 2023).

## Referencie

Kategória:Potoky na Slovensku
Kategória:Povodie Hnilca
Kategória:Vodné toky v okrese Spišská Nová Ves
Kategória:Vodné toky vo Volovských vrchoch  
Hnilec
Parlamentné voľby v Poľsku v roku 2023

**Parlamentné voľby v Poľsku v roku 2023** sa konali v nedeľu, 15. októbra 2023. Volilo sa 460 členov dolnej komory poľského parlamentu, Sejmu. Zvíťazila v nich konzervatívna vládna strana Právo a spravodlivosť (*Prawo i Sprawiedliwość* – PiS) pod vedením Jarosława Kaczyńského so ziskom 35,38 % hlasov. Druhá skončila najväčšia opozičná strana Občianska koalícia (*Koalicja Obywatelska* – KO, koalícia strany Občianska platforma s ďalšími menšími stranami), ktorá získala 30,70 % hlasov. Strana Tretia cesta (*Trzecia Droga* – TD) získala 14,40 % hlasov a tretie miesto. Do Sejmu sa dostali aj Nová ľavica (*Nowa Lewica* – NL, 8,61 %) a ultrapravicová Konfederácia (*Konfederacja Wolność i Niepodległość*, 7,16 %).

Predpokladá sa, že strana PiS nebude schopná zložiť vládu a voľby tak získa doterajšia opozícia vedená Donaldom Tuskom.

Súbežne s voľbami sa konalo aj referendum so štyrmi otázkami, týkajúcimi sa najmä migrantov a ekonomiky. Z dôvodu nízkej účasti však bolo neplatné.

## Reakcie

### Finančné trhy
Po uverejnení predbežných výsledkov volieb, ktoré naznačovali, že vládu sa podarí zostaviť koalícii Donalda Tuska sa poľské akcie deň po voľbách posilnili o viac ako 5 percent a zlotý si oproti euru pripísal 1,6 percenta.

## Po voľbách
6. novembra 2023 prezident Andrzej Duda poveril Mateusza Morawieckeho zostavením novej vlády. Tým, že jeho strana PiS nemala v Sejme väčšinu, nezískala ani jeho dôveru. Koalícia vedená Donaldom Tuskom zložená z KO, TD a NL, ktorá mala v Sejme väčsinu, získala dôveru a Tusk sa stal novým predsedom vlády Poľska po ôsmich rokoch vlády PiS.

## Referencie

## Iné projekty

## Externé odkazy
* Parlamentné voľby v Poľsku v roku 2023 na webe poľskej Národnej volebnej komisie

Kategória:Voľby 2023
2023
2023
Kategória:2023 v Poľsku
Patrick Warburton

**Patrick Warburton** (* 14. november 1964, Paterson, New Jersey, USA) je americký herec známy z televíznych seriálov ako *[[Seinfeld]]* (19891998), *The Tick* (2001), *Pravidlá zadaných* (20072013), *Crowded* (2016) alebo *A Series of Unfortunate Events* (20172019). Okrem iného Warburton daboval niekoľko animovaných filmov a televíznych programov.

## Detstvo a mladosť
Warburton sa narodil v meste Paterson, v štáte New Jersey. Spoločne s jeho tromi sestrami vyrastali vo „veľmi náboženskej“ a „konzervatívnej“ katolíckej rodine na Huntington Beach v Kalifornii. Navštevoval katolícku školu. Študoval morskú biológiu na Orange Coast College v Costa Mesa v Kalifornii, ale štúdium ukončil, aby sa venoval modelingu a herectvu.

## Kariéra
V rokoch 1995 až 1998 Warburton stvárnil opakujúcu sa úlohou v televíznom seriály *Seinfeld*.

V roku 2001 hral hlavnú úlohu v krátkotrvajúcom seriáli *The Tick*. V rokoch 2002 až 2003 hosťoval v televíznom seriály *[[8 jednoduchých pravidiel]]*. Pripojil sa tiež k hereckému obsadeniu ako Tim Allen, Rene Russo a Stanley Tucci vo filme *Veľké problémy*.

Daboval postavy v animovaných filmoch ako napríklad *[[Vladárova nová tvár]]* (2000), *Karcoolka - Skutočný príbeh o Červenej čiapočke* (2005), *Lovecká sezóna* (2006) či *Pán Včielka* (2007). Objavil sa aj v oboch častiach komédie *Macík* (2010 a 2012). V rokoch 2006 až 2008 si zopakoval dabing postavy menom Kronk z animovaného filmu *Vladárova nová tvár* v animovanom televíznom seriály *Vladárova nová škola*.

V rokoch 2007 až 2013 účinkoval v televíznom seriály *Pravidlá zadaných*. V roku 2017 sa pripojil k hereckému obsadeniu televízneho seriálu *A Series of Unfortunate Events*, kde stvárnil jednu z hlavných rolí menom Lemony Snicket. V televíznom seriály účinkoval až do záverečnej epizódy v roku 2019.

Po boku hercov ako John Malkovich, Steve Carell a Lisa Kudrowová účinkoval v televíznom seriály Space Force, ktorý bol natáčaný v rokoch 2020 až 2022. Od roku 1999 až do súčasnosti (2023) dabuje postavu Joea Swansona v animovanom televíznom seriály *[[Griffinovci]]*.

## Súkromný život
V roku 1991 sa Warburton oženil s Cathy Jennings s ktorou sa zoznámil na vysokej škole. Pár má troch synov a jednu dcéru a žijú v Santa Rosa Valley v Kalifornii. Warburton je kresťan a povedal, že je ochotný opustiť natáčanie televízneho seriálu *[[Griffinovci]]*, keď to s náboženským humorom zájde „za čiaru“. Jeho matka Barbara Warburton je členkou Parents Television Council, ktorá ostro kritizuje televízny seriál *[[Griffinovci]]*. Warburton je „celoživotný konzervatívec“, ale priznáva „veľmi liberálne názory“.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Osobnosti USA írskeho pôvodu
Kategória:Osobnosti z Patersonu (New Jersey)
A máme, čo sme chceli

***A máme, čo sme chceli*** je slovensko-kanadský komediálny a dramatický film z roku 2023 od režiséra Michala Kunesa Kováča, v ktorom v hlavných úlohách hrajú Eva Holubová a Bolek Polívka.

## Dej
Táto dojímavá rodinná dráma sa odohráva počas Silvestra 1992. Michal a jeho kanadská priateľka Charlie prichádzajú domov osláviť rozpad Československa, avšak nájdu rodinu v chaose. Michalov otec utrpel infarkt po tom, čo sa objavili usvedčujúce dôkazy, že zradil krajinu aj rodinu v spolupráci s hanobenou tajnou políciou predchádzajúceho režimu. Zatiaľ čo zdravie otca je ponechané na nemocničný personál, jeho miesto v rodine visí na vlásku, keď sa členovia rodiny obracajú proti sebe a debatujú o svojich vlastných reakciách, o svojich predchádzajúcich znalostiach a o tom, či dokážu svojmu otcovi odpustiť šokujúcu minulosť.

## Herecké obsadenie

## Fakty a zaujímavosti
* Film sa natáčal počas jesene 2022.
* Predpremiéra filmu sa konala 11. októbra na prešovskom filmovom festivale POCITY.
* Ide o prvý film režiséra Michala Kunesa Kováča.

## Referencie

## Externé odkazy
* 
* 
* 
* Kino.mskcentrum

Kategória:Filmy z 2023
Kategória:Filmy podľa názvu
Kategória:Slovenské filmy
Kategória:Slovenské filmové komédie
Slávnosť úprimných slov

***Slávnosť úprimných slov*** je EP, ktoré nahrali Vašo Patejdl, Marika Gombitová, Janko Lehotský a  Richard Müller. V roku 1987 ho na vinylovej 7", 33 ⅓ RPM platni vydalo hudobné vydavateľstvo Opus.

Slávnosť úprimných slov je vianočne ladený „poloalbum“ od autorov Vaša Patejdla a Kamila Peteraja. Piesne vo vtedajšej Československej televízii v Bratislave naspievali: Marika Gombitová, Janko Lehotský,  Richard Müller, Detský zbor Čs. rozhlasu v Bratislave a Vašo Patejdl, ktorý k nemu nahral aj hudbu.

## Zoznam skladieb

## Výroba albumu
* Vašo Patejdl – nahrávanie hudby
* Július Kinček – zodpovedný redaktor
* Sylvia Hložníková – dizajn

## Referencie

Kategória:EP Mariky Gombitovej
Kategória:EP Jána Lehotského
Kategória:EP Vaša Patejdla
Kategória:EP Richarda Müllera
Kategória:EP z 1987